Salma Mumin

Abdul Mumin Umu Salma Tando(a wɔwoo no Mumu 14,1989) yɛ Ghanaman mu sentwanyi a ɔsan yɛ sen ahorow a ofi Wa a ɔwɔ Etsifi Anee Mantɔw mu.  Dza oetum ayɛ ama Ghana Sentwa Edwuma no ama ne nsa aka abɔdzin ahorow, a no mu bi nye Best International New Actress abawdobɔdze a ɔgyee wɔ afe 2014 mu wɔ Papyrus Magazine Screen Actors Awards mu na Best Actress in a Leading Role  abawdobɔdze a ɔgyee wɔ afe 2019 mu Ghana Movie Awards a wɔyɛe mu no. Yeyi ne sentwa edwuma a ɔyɛ no to nkyɛn a , ɔyɛ oguadzinyi mapa so.

Ahyɛse Abrabɔ
Wɔwoo Salma Mumin wɔ Wa a ɔwɔ Etsifi Anee Mantɔw no mu. Ekyir no, ɔbaa Nkran dɛ ɔrebɛper ahwehwɛ mbrɛ ɔbɛyɛ ekowura sentwa edwuma mu. Ne maame hwɛɛ no no skuulkɔ mu. Ɔkɔr Odorkor 1 Primary School na ekyir no ɔkɔr Insaniyya Secondary School ana ɔrekɛhɛn University of Ghana mu akɛgye abɔdzin krataa wɔ Theatre Arts mu a.

Edwumayɛ
Sen a ɔnam do dze wuraa sentwa edwuma mu nye dza nna wɔato no dzin Passion and Soul no. Ofi 2012 dze reba no, ɔasan edzi dwuma ahorow wɔ sen bi tse dɛ Seduction, No Apology, College Girls, Leave my wife, The Will, No Man’s Land, What My Wife Doesn’t Know, and John na John mu. Sen a ɔdze  Love Your Husband 1, 2, na 3 a wɔyɛɛ no afe 2009 mu nye ber a odzi kan a ɔdze baa tɛlɛbihyɛn do. Ɔka hɔn a wotwaa afe 2016 mu sen a nna wɔfrɛ no You May Kill the Bride so ho. Aman afofor do sen ahorow beberee so na oedzi dwuma wɔ mu.

Sen A Ɔnankasa Ayɛ
Afe 2015 mu no, ɔnankasa yɛɛ ne sen a odzi kan a ɔtoo ne dzin No man's Land. 

Ndwumakuw A Ɔnye Hɔn Ayɛ Edwuma
Mumin aba dawurbɔ mfonyin akɛse na tɛlɛbihyɛn dawurbɔ ahorow beberee do wɔ Ghana, a no mu bi nye Unibank, Jumbo, Electromart, nyina hɔn dawurbɔ mu a afofor beberee so ka ho. Ɔno nye nyia Hollywood Nutitions Slim Smart afa no dɛ hɔn ananmusinyi a ɔbɛma nkorɔfo atɔ hɔn ndzɛmba.

Afadze Mu
Afe 2019 mu no, Mumin kɔr nkan wɔ dza nna ɔyɛ no mu ma afadze dwumakuw so bɛkaa ho a, ɔtoo no dzin Lure by Salma. Ndaasanyi, ɔdze afadze afofor bi bae a nna ɔdze "The Evolution", a nna okitsa su soronko ahorow awɔtwe a nna ɔda dwumakuw no no soronkoyɛ edzi. Nna dza ɔwɔ mu no nye Asibi Dress, Easy on the Eye Long Dress, invasion Skirt, Leak jumpsuit, refined 2 Piece, Shield 2 Piece, Subtle 2 Piece na Subtle Pants. Dɛ mbrɛ ɔbɛyɛ a wɔbɛda "The Evoution" edzi ntsi ntsi, wɔhyehyɛɛ dwumadzi kɛse wɔ East Legon, a hɔn a wɔagye dzin na anyɛnkofo a wɔwɔ enyigyedze edwuma no mu a bae behyiaa mu. Elikem Kumordzi, Abena Korkor, Mz Vee, Samira Yakubu, Pascal Amanfo, Juliet Ibrahim, Prince David Osei, Fella Makafui, Nikki Samonas, na nkorɔfo binom a wɔka ho na wɔdze hɔn enyimnyam bɛtaa dwumadzi no ekyir, na ɔmaa dwumadzi no yɛɛ fɛw na wɔbɔboaa Mumin n'afadze edwuma a ɔdze noho kɛhyɛɛ mu no.

Sen Ahorow A Oedzi Dwuma Wɔ Mu

 Passion and Soul
 Before My Eyes (2008) - Prostitute
 Love, Lies, and Murder (2009) - Janet
 I Love Your Husband (2009)
 Temptation (2010)
 Sinking Heart (2011) - Amanda
 The Will (2013) - Tasha
 Victims (2013)
 Crime Suspect (2013)
 Purple Rose (2014) - Taz
 What My Wife Doesn’t Know (2015)
 No Man’s Land   (2016)
 Amakye and Dede (2016)
 John and John (2017)
 HashTag (2018) - Linda
 Sometimes in Yesterday (2018) - Araba
 Love in the Bahamas (2019) - Chloe
 Away Bus (2019) - Bibi
 Aloe Vera (2020) - Mrs. Aleogede
 Illusions (2021)
 Foreigner's God (2022) - Nkiru
 The Recruitment (2023)
 Resonance (2024)

Mboaedze